Αριθ. C 337/10 Επίσημη Εφημερίδα των Ευρωπαϊκών Κοινοτήτων 16.12.87 
ΓΝΩΜΟΔΟΤΗΣΗ αριθ. 6/87 
του Ελεγκτικού Συνεδρίου των Ευρωπαϊκών Κοινοτήτων για την πρόταση κανονισμού (Ευρατόμ, 
ΕΚΑΧ, ΕΟΚ) του Συμβουλίου για την προσωρινή τροποποίηση του δημοσιονομικού κανονισμού της 
21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων 
(87/C 337/08) 
ΤΟ ΕΛΕΓΚΤΙΚΟ ΣΥΝΕΔΡΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗ­
ΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 209, 
το δημοσιονομικό κανονισμό της 21ης Δεκεμβρίου 1977 που 
εφαρμόζεται στο γενικό προϋπολογισμό των Ευρωπαϊκών 
Κοινοτήτων ('), 
τον κανονισμό (ΕΟΚ) αριθ. 729/70 του Συμβουλίου της 21ης 
Απριλίου 1970 για τη χρηματοδότηση της κοινής γεωργικής 
πολιτικής (2), που τροποποιήθηκε τελευταία από τον κανο­
νισμό (ΕΟΚ) αριθ. 3769/85 (3), 
τον κανονισμό (ΕΟΚ) αριθ. 3183/87 του Συμβουλίου της 
19ης Οκτωβρίου 1987 που θεσπίζει ιδιαίτερους κανόνες σχε­
τικά με τη χρηματοδότηση της κοινής γεωργικής πολι­
τικής (4), ο οποίος συμπληρώθηκε με τον κανονισμό (ΕΟΚ) 
αριθ. 3187/87 της Επιτροπής της 23ης Οκτωβρίου 1987 σχε­
τικά με τις λεπτομέρειες εφαρμογής του άρθρου 5α του 
κανονισμού (ΕΟΚ) αριθ. 729/70 (5), 
την πρόταση της Επιτροπής με ημερομηνία 19 Οκτωβρίου 
1987 (6), 
την αίτηση για γνωμοδότηση του Ελεγκτικού Συνεδρίου 
σχετικά με την πρόταση αυτή, που διατυπώθηκε από το 
Συμβούλιο στις 3 Νοεμβρίου 1987 και πρωτοκολλήθηκε ως 
εισερχόμενο έγγραφο στο Συνέδριο στις 12 Νοεμβρίου 1987, 
Εκτιμώντας: 
ότι η παρούσα πρόταση αποσκοπεί απλώς στο να επι­
κυρώσει, σε επίπεδο δημοσιονομικής νομοθεσίας των Κοι­
νοτήτων, με ισχύ από την 1η Νοεμβρίου 1987, μεταβολές 
που έχουν ήδη επέλθει λόγω της έγκρισης του κανονισμού 
αριθ. 3183/87, για το περιεχόμενο του οποίου δεν ζητήθηκε 
η γνώμη του Συνεδρίου, πράγμα που περιορίζει τη σημασία 
της παρούσας αίτησης γνωμοδότησης' ότι έχοντας ως στόχο να μεταφέρει στο δημοσιονομικό 
κανονισμό τις τροποποιήσεις που πραγματοποιήθηκαν με 
τον κανονισμό 3183/87 — δηλαδή τη συγκέντρωση, από τα 
κράτη μέλη, των χρηματοδοτικών μέσων που προορίζονται 
για την κάλυψη των δαπανών του τμήματος «Εγγυήσεων» 
του Ευρωπαϊκού Γεωργικού Ταμείου Προσανατολισμού και 
Εγγυήσεων (ΕΓΤΠΕ), από το τέλος του οικονομικού έτους 
1987 και μέχρι την έγκριση ενός οριστικού γεωργικού 
καθεστώτος, καθώς και την ανάληψη τους, εντόκως, με 
απευθείας πληρωμές των κρατών μελών — η παρούσα πρό­
ταση δεν είναι ικανή να αμβλύνει τις αμφιβολίες που είχε 
διατυπώσει το Συνέδριο για την πρόταση που αφορούσε η 
γνωμοδότηση του αριθ. 3/87 (7)-
ότι, εξάλλου, δεδομένου ότι δεν περιορίζεται ρητά από 
άποψη χρόνου, η παρούσα πρόταση δεν παρέχει καμία 
εγγύηση ως προς τον πραγματικά προσωρινό χαρακτήρα 
της και κινδυνεύει, κατά συνέπεια, να μεταθέσει επ' αόριστο 
την έναρξη ισχύος ενός οριστικού καθεστώτος που θα τρο­
ποποιεί το σύστημα πληρωμών του ΕΓΤΠΕ-Εγγυήσεις, 
ΕΝΕΚΡΙΝΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ: 
Για τους λόγους που εκτέθηκαν παραπάνω, το Συνέδριο 
κρίνει ότι η πρόταση, λόγω του ότι αποσκοπεί κυρίως στο 
να καλύψει ένα έλλειμμα του προϋπολογισμού με προσφυγή 
σε ένα διαδικαστικό τέχνασμα, δεν ανταποκρίνεται στις 
επιταγές της χρηστής δημοσιονομικής διαχείρισης. Το Συνέ­
δριο κρίνει εξάλλου ότι εφόσον το νομοθετικό μέτρο ισχύει 
ήδη, θα έπρεπε να περιοριστεί αυστηρά από άποψη χρόνου 
η εφαρμογή της παρούσας πρότασης. 
Η παρούσα γνωμοδότηση εγκρίθηκε από το Ελεγκτικό Συ­
νέδριο κατά τη συνεδρίαση του της 19. 11. 1987. 
Για. το Ελεγκτικό Συνέδριο 
Marcel MART 
Πρόεδρος 
(') ΕΕ αριθ. L 356 της 31. 12. 1977, σ. 1. 
(2) ΕΕ αριθ. L 94 της 28. 4. 1970, σ. 13. 
Ο ΕΕ αριθ. L 362 της 31. 12. 1985, σ. 17. 
(4) ΕΕ αριθ. L 304 της 27. 10. 1987, σ. 1. 
(5) ΕΕ αριθ. L 304 της 27. 10. 1987, σ. 8. 
(6) ΕΕ αριθ. C 298 της 7. 11. 1987, σ. 5. (7) ΕΕαριθ. C 175 της 3. 7. 1987, σ. 7.